stanford-oval/wikipedia huggingface dataset:
Razor
מבוא

התחביר מבוסס על #C ומאפשר למפתח להשתמש בתבניות HTML. במקום להשתמש ב <%= %> של ASP.NET ASPX ב Razor מתחילים בלוק קוד בסימן '@' ולא צריך לעטוף את הקוד בתבנית XML המגדירה תחילה וסוף של הבלוק.
דוגמה:
<ul>

@for (int i = 0; i < 10; i++) 
{
<li>@i</li>
}
</ul>
851

שנת 851 היא השנה ה-51 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

אוטו הראשון, דוכס סקסוניה (נפטר ב-912)
ראו גם

ילידי 851‎
נפטרים ב-851‎
My Way (שיר של קלווין האריס)

"My Way" (בעברית: "הדרך שלי") הוא שיר של הדי ג'יי והמפיק המוזיקלי הסקוטי קלווין האריס. השיר יצא ב-16 בספטמבר 2016. האריס הכריז על הסינגל בעמוד הטוויטר שלו חמישה ימים לפני צאתו לאור. כמו בסינגלים הקודמים שלו מאותו העשור, "Summer" ו-"Feel So Close", האריס השתתף בשיר כסולן. השיר הגיע בשיאו למקום הרביעי במצעד הסינגלים הבריטי. מחוץ לממלכה המאוחדת, הסינגל עמד בראש המצעדים בצ'כיה ובהונגריה והגיע לעשירייה הפותחת במצעדי מדינות רבים, בהם אוסטרליה, אוסטריה, בלגיה, צרפת, גרמניה, ישראל, לבנון, הולנד, ניו זילנד, נורווגיה, פרגוואי, פולין, אירלנד, סלובקיה, שוודיה ושווייץ, ולעשרים הראשונים במצעדים בקנדה, דנמרק, פינלנד, איטליה, פורטוגל וספרד.
רקע

ב-6 בספטמבר 2016 העלה האריס את עטיפת הסינגל My Way ללא שם השיר לחשבונות הטוויטר והאינסטגרם שלו, מה שגרם לאנשים להאמין שהדבר רומז על שיר חדש שנמצא בעבודה. האריס הכריז על הסינגל יחד עם עטיפתו הרשמית בטוויטר, ב-12 בספטמבר 2016, חמישה ימים לפני צאתו לאור.
האריס הצהיר בתחנת הרדיו הבריטית Heart ובראיונות אחרים, כי המילים עוסקות בקריירה שלו במכולת בה עבד בעבר וכיצד זה מנע ממנו לעבור ללונדון ולהתקדם בהפקת המוזיקה שלו.
וידאו קליפ

הקליפ לשיר יצא ליוטיוב ב-28 באוקטובר 2016 דרך חשבון ה-Vevo הרשמי של האריס. את הקליפ ביים שותפו הוותיק של האריס, אמיל נאוה.
רשימת השמעה

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | My Way  | 3:39 |  |  |  |  |  |  |  |
היסטוריית יציאות

| מדינה | תאריך | פורמט | חברת הקלטות | הערה |
| --- | --- | --- | --- | --- |
| שׁוֹנִים | 19 בספטמבר 2016 | הורדה דיגיטלית | סוני מיוזיק אנטרטיינמנט |  |
| ארצות הברית | 20 בספטמבר 2016 | רדיו להיטים עכשוויים | קולומביה רקורדס |  |
Sly Cooper: Thieves in Time

| --- | --- |

 כללי
 תאריך הוצאה:  NA:‏ 5 בפברואר 2013   PAL:‏ 28 במרץ 2013
 סוגה:  משחק פעולה-הרפתקאות, משחק התגנבות
 פיתוח:  Sanzaru Games
 הוצאה לאור:  Sony Computer Entertainment
 ארץ מקור:  ארצות הברית 
 שפות:  אנגלית, רוסית 
 עיצוב:  מאט' קארמאר
 סדרה:  Sly Cooper
 דרישות תוכנה
 מצבי משחק:  שחקן יחיד, מרובה משתתפים
 פלטפורמות:  PlayStation 3   PlayStation Vita
 מדיה:  DVD, הורדה דיגיטלית
 המשחק הקודם:  Sly 3: Honor Among Thieves
 דרישות מערכת
 בקרים:  ג'ויסטיק
 www.slycooper.com
 
Sly Cooper: Thieves In Time (בתרגום חופשי לעברית: סליי קופר: הגנבים בזמן) הוא משחק וידאו מסוגת פלטפורמה-התגנבות אשר פותח על ידי Sanzaru Games ויצא לאור על ידי Sony Computer Entertainment ב-5 בפברואר 2013 בצפון אמריקה וב-28 במרץ 2013 באירופה לקונסולות המשחקים PlayStation 3 ו-PlayStation Vita. הוא המשחק הרביעי בסדרת המשחקים Sly Cooper.
המשחק ממשיך באותה הנקודה שהסתיים המשחק השלישי: סליי קופר איבד את הזיכרון והפך לשותף של כרמליטה.
PIGS

מדינות PIGS בגרסאות השונות
  PIGS: פורטוגל, איטליה, יוון וספרד 
  PIIGS: פורטוגל, איטליה, יוון, ספרד ואירלנד
  Great PIIGS: חמש המדינות בתוספת הממלכה המאוחדת
PIGS (או PIIGS) הוא כינוי בראשי תיבות לכלכלותיהן של פורטוגל, איטליה, יוון, ספרד, ומשנת 2008 גם אירלנד – לרוב בהקשר של משבר החוב האירופי, החל משנת 2009. מדינות אלו נקלעו לחובות חיצוניים גבוהים ונקלעו לקשיים להחזרת חובותיהן. עקב היותן של מדינות אלו חלק מהאיחוד האירופי ושימושן במטבע האירו היה חשש שהן תדרדרנה חלקים אחרים מאירופה למשבר הכלכלי של השנים 2008–2009. בכינוי נעשה שימוש בגופים כלכליים שונים ובעיתונות הכלכלית העולמית.
השימוש בראשי התיבות על ידי אנליסטים וסוחרי מט"ח ואג"ח החל עוד בשנות ה-90, מתקופות הסדרי מנגנון שער החליפין באיחוד המוניטרי האירופי, לפני קבלת האירו וביטול השטרות והמטבעות הלאומיים בשנת 2002 בגוש האירו. השימוש המקורי במונח נעשה ממניעים תכליתיים כדי לתאר את מדינות דרום אירופה, בשל הסביבה הכלכלית והתרבות הדומה המאפיינת אותן: שיעור גבוה של צריכה פרטית וציבורית המבוססת על אשראי, ביחד עם שיעורי פריון נמוכים, אשר הזינו תהליך מתמשך של גידול במצבת החובות עד כדי חדלות פרעון.
חלק מארגוני הכלכלה ואמצעי התקשורת חדלו להשתמש במונח זה בשל היותו בלתי תקין פוליטית (משמעות הכינוי באנגלית כפשוטו היא "חזירים"). ה-Financial Times וחברת השירותים הפיננסיים ברקליס הגבילו או החרימו את השימוש במונח זה לחלוטין. שר האוצר של פורטוגל, טען בשנת 2008 כי מדובר במונח "משפיל".
היחלצות אירלנד ממשבר החוב האירופי

בשנת 2008 הייתה אירלנד, כמו חברותיה בקבוצת PIGS, נתונה בחובות חיצוניים גבוהים ובקשיים להחזרתם. הועלתה הצעה לסלק את אירלנד מגוש היורו כ"גדיעת איבר אחד להצלת כל הגוף". אירלנד נחלצה לחלוטין מהמשבר כבר בשנת 2015, בעוד חברותיה בקבוצת PIGS נותרו בו.
ראו גם

BRICS
הערות שוליים

↑  מיכאל פרל, ‏"הרחק מהים התיכון: הזינוק של אירלנד", השילוח, 3, פברואר 2017
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
Q (כתב עת)

| --- | --- |

 תדירות:  חודשי
 סוגה:  מגזין מוזיקה
 מו"ל:  באואר מדיה גרופ 
 תאריכי הופעה:  אוקטובר 1986 – יולי 2020 (כ־33 שנים)
 שפה:  אנגלית
 מערכת:  לונדון 
 תפוצה:  44,050
 מדינה:  הממלכה המאוחדת
 ISSN:  0955-4955
 www.qthemusic.com
 
Q היה כתב עת שעסק במוזיקה פופולרית שהתפרסם מדי חודש בממלכה המאוחדת. הוא נוסד ב-1986 על ידי העיתונאים והשדרנים מארק אלן (אנ') ודייוויד הפוורת' (אנ'), שהיו מגישים של סדרת הטלוויזיה The Old Grey Whistle Test אשר שודרה ב-BBC. הגיליון האחרון של Q פורסם ביולי 2020.
Q פורסם במקור על ידי קבוצת המדיה EMAP (אנ') והבדיל את עצמו מחלק גדול מהעיתונות המוזיקלית האחרת עם הפצה חודשית וסטנדרטים גבוהים יותר של צילום ודפוס. בשנים הראשונות לתפוצתו, כונה המגזין בשם "המדריך המודרני למוזיקה ועוד". במקור, הוא היה אמור להיקרא Cue, אך השם שונה שמא לא ייווצר בלבול בינו לבין מגזין סנוקר. סיבה נוספת, שצוינה במהדורה ה-200 של Q, היא ששם באורך אות אחת בלבד, יהיה בולט יותר בדוכני העיתונים.
הערות שוליים

1 2  Colin Larkin, ed. (1997). The Virgin Encyclopedia of Popular Music (Concise ed.). Virgin Books. p. 985. ISBN 1-85227-745-9.
| --- | --- |
בקרת זהויות :  MusicBrainz: a8d2892b-a2e8-483c-8552-6fe5f81a27b3
Razer

| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בהונג קונג (1337) 
 מוטו:  For Gamers. By Gamers
 מייסדים:  מין ליאנג-טאן (אנ')   רוברט קרקוף (אנ')
 תקופת הפעילות:  1998–הווה (כ־26 שנים)
 חברות בנות:  THX 
 מיקום המטה:  סינגפור סינגפור
 משרד ראשי:  ארצות הברית אירוויין, סן פרנסיסקו, ארצות הברית
 ענפי תעשייה:  חומרת מחשב
 מוצרים עיקריים:  עכברי מחשב, מקלדות, כרטיסי קול, שלטי Xbox 360, לפטופי גיימרים
 נשיא:  רוברט רייזרגאיי קראקוף
 מנכ"ל:  מין-ליאנג טאן
 עובדים:  159 (דצמבר 2014)
  
 www.razerzone.com
 
Razer Inc. (מסוגנן בתור R Λ Z Ξ R, נהגה רייזר) היא חברה סינגפורית-אמריקאית ותאגיד רב-לאומי, שעיקר המוצרים שלהם הם ציוד היקפי וחומרת מחשב לגיימרים. לחברה יש מטה כפול - אחד ממוקם בקליפורניה שבארצות הברית - והאחר שוכן ברפוליקת סינגפור.
Razer החלה כחברה-בת של חברת LLC karna ,החברה הוקמה בשנת 1988 ונועדה לפיתוח ושיווק של ציוד היקפי למחשב. החברה הפסיקה את פעילותה בשנת 2000 בשל נושאים כלכליים. החברה חזרה לפעילות בשנת 2005 על ידי מין-ליאנג ורוברט קראקוף לאחר שרכשו את הזכויות למותג Razer. החברה הונפקה בבורסה לניירות ערך בהונג קונג בשנת 2017.
הערות שוליים

↑  Razer Zone
↑  אושרית גן-אל, ‏חברת הגיימינג Razer חשפה שילוב בין סמארטפון ולפטופ, באתר גלובס, 10 בינואר 2018
Qi

| --- | --- |

 סוגה:  שעשועון טלוויזיה
 יוצרים:  ג'ון לויד
 כותבים:  ג'ון לויד
 בימוי:  איאן לורימר
 מנחים:  סטיבן פריי (2003–2016) סנדי טוקסביג (2016 ואילך)
 שחקנים:  אלן דייוויס 
 משתתפים:  אלן דייוויס (קבוע), אורחים מתחלפים
 פסקול:  הווארד גודאול
 ארץ מקור:  בריטניה
 שפות:  אנגלית
 מספר עונות:  19
 מספר פרקים:  279
 הפקה
 מפיק:  ג'ון לויד 
 חברת הפקה:  talkbackThames
 הפצה:  פרימנטל 
 מוזיקה:  הווארד גודל 
 אורך פרק:  30 דקות (פרק רגיל), 45 דקות (מהדורת XL)
 שידור
 רשת שידור:  BBC
 רשת שידור בישראל:  HOT ב-ערוץ 8
 תקופת שידור מקורית:  11 בספטמבר 2003 – הווה
 קישורים חיצוניים
 אתר הסדרה
 דף התוכנית ב-IMDb
 
QI (ראשי תיבות של Quite Interesting, בתרגום: "מעניין למדי") הוא שעשועון טלוויזיה בריטי, פרי עטו ובהפקתו של ג'ון לויד, המשודר ברשת ה-BBC החל משנת 2003. את התוכנית הנחה הקומיקאי סטיבן פריי מתחילתה עד סוף עונה M, אז החליפה אותו הקומיקאית סנדי טוקסויג. המארח פאנל של ארבעה ידוענים: אלן דייוויס (בתפקיד קבוע) ושלושה ידוענים מתחלפים, בין היתר: ג'ו בראנד, פיל ג'ופיטוס, שון לוק, ביל ביילי, ריץ' הול, ג'ימי קאר ודייוויד מיטשל. את נעימת הפתיחה הלחין המוזיקאי הווארד גודאול (שאף התארח כפאנליסט מספר פעמים).
חברי הפאנל צריכים לענות על שאלות המנחה כדי לזכות בנקודות, אך היות שרוב השאלות מורכבות מאוד ואף מטעות, נקודות מוענקות לא בהכרח על תשובה נכונה, אלא על תשובה מעניינת (ומכאן שם התוכנית). לעומת זאת, על תשובות שהן "לא רק שגויות אלא גם צפויות באופן פתטי", בדרך כלל תשובות שמבוססות על תפיסות שגויות נפוצות, מורדות נקודות (למשל, באחד הפרקים, שאל פריי איזה יסוד כימי הוא מרכיבו העיקרי של האוויר. פאנליסט שהיה עונה פחמן דו-חמצני היה מאבד 10 נקודות). בגלל "מדיניות" זו, פרקים רבים מסתיימים בניקוד שלילי של המתחרים. בעונות ההמשך, לעיתים מוענקות נקודות בונוס עבור מטלה מיוחדת במהלך התוכנית, כגון ציור. כל עונה בסדרה עוסקת באות האנגלית המתאימה למספרה, ומונה בין 12 ל-16 פרקים.
בשנת 2020 שידר הבי.בי.סי. את העונה השמונה עשר – R. עונה זו כללה 11 פרקים בלבד מפני שמגפת הקורונה גרמה לעצירת הצילומים. מרבית פרקי הסדרה ניתנים לצפייה ב-YouTube.
שידור התוכנית בישראל

ב-7 באוקטובר 2010 החל שידור העונה השישית של הסדרה "עונה F", ברשת HOT בערוץ 8.
846

שנת 846 היא השנה ה-46 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

1 בנובמבר – לואי השני, מלך פרנקיה המערבית (נפטר ב-879)
1 בדצמבר – חסן אל-עסכרי, אימאם השיעי ה-11 (נפטר ב-874)
6 בדצמבר – חסן אל-עסכרי, האימאם השיעי האחד-עשר (נפטר ב-874)
ראו גם

ילידי 846‎
נפטרים ב-846‎
Qami

"Qami" (בעברית: "רוח") הוא השיר שייצג את ארמניה באירוויזיון 2018 שהתקיים בליסבון, פורטוגל. השיר בוצע על ידי הזמר סוואק חנגיאן, הולחן על ידי חנגיאן עצמו, ונכתב על ידי אנה מלואיאן ואנה דניאליאן בעזרתו. השיר נבחר ב-25 בפברואר 2018 בתחרות "Depi Evratesil 2018" ששודרה בערוץ AMPTV1 והיוותה את הקדם הארמני.
השיר לא העפיל לשלב הגמר של תחרות האירוויזיון.
הערות שוליים

↑  Qami Sevak Khanagyan, מילות השיר באתר ג'יניוס
PHP-Fusion

מערכת PHP-Fusion היא מערכת ניהול תוכן בקוד פתוח המשמשת לבניית אתרים במגוון תחומים. היא פותחה על ידי ניק ג'ונס (המכונה Digitanium) בשפת PHP ומשתמשת במסד נתונים MySQL לאחסון תוכנים
נכון לשנת 2011, קיימים מספר רב של אתרי תמיכה במספר רב של שפות לצד אנגלית.
החבילה הראשית של התוכנה לא כוללת תמיכה בעברית, אך ניתן להוריד תמיכה כזו מאתר הקהילה העברית.
בספטמבר 2022 שוחררה גרסת הליבה 9. מהדורת הבסיס ניתנת להפצה בחינם תחת רישיון AGPL ומהדורות מתקדמות יותר כרוכות בתשלום.
מאפיינים

מערכת PHP-Fusion כוללת את המאפיינים הבאים:
חדשות
מאמרים
פורומים
גלריית תמונות
קישורי אינטרנט
מערכת הורדות
סקרים
תיבת שיחה
מערכת הודעות פרטיות
מערכת חיפוש
תבניות עיצוב
מערכת PHP-Fusion מאפשרת למשתמשים להוסיף מודולים נוספים על ידי מה שנקרא באנגלית "infusions" או כפי שהוחלט לקרוא להם בעברית "תוספים". קיימים תוספים רבים שניתנים להתקנה וניהול. את התוספים ניתן למצוא באתרים רבים ברחבי הרשת.
בנוסף לתוספים קיימים ברשת מודים רבים, שמשנים ומשפרים את המערכת בהתאם להעדפות המשתמשים.
מערכת PHP-Fusion מציעה למשתמשים ליצור ולהשתמש בתבניות עיצוב "themes". רוב תבניות העיצוב מבוססות על הקבצים theme.php ו- styles.css, וניתנות לקביעה ושינוי.
גרסה 6

הקוד של מערכת PHP-Fusion 6 הוא שילוב של PHP, SQL ו-HTML בכל קובץ.
גרסה 7

בתחילת 2008, גרסת המערכת PHP-Fusion 7 שוחררה לציבור.
להלן חלק מהשיפורים של מערכת PHP-Fusion בגרסה 7:
מערכת BBCode (אשר שכיחה במערכות פורומים כגון phpBB)
Admin extensions
הגנת ספאם
תבנית פורום חדשה
קבוצות מודרטורים לפורום
שיפור כלי הניהול בפורום
התאמה לתקן XHTML
מנוע תבניות עיצוב חדש
התחברות על בסיס hash כפול
שיפור באבטחה הכללית
ניהול סמיילים
שיפור במנוע החיפוש
רישיון

המחבר המקורי של התוכנה מחזיק בידיו את מלוא זכויות היוצרים. התוכנה זמינה ברישיון חופשי (AGPL). ניתן גם לקנות רישיונות אשר מקנים את הזכות להוריד את ההתייחסות המפורשת לזכויות היוצרים מהדף.
http://www.php-fusion.co.uk/viewpage.php?page_id=6
Qaem (משגר לוויינים)

Qaem 100 (בפרסית: قائم ۱۰۰, שפירושו: "למעלה") הוא שמו של משגר לוויינים מפיתוח וייצור איראני.
המשגר פותח על ידי משמרות המהפכה האסלאמית וזה המשגר השני שפותח על ידי הארגון. במהלך פיתוח נוצל ניסיון שנצבר בתכנון ושימוש של משגר מדגם "קאסד". לראשונה פותח משגר תלת שלבי. מבנה השלב הראשון נבנה מסיב פחמן שמאפשר הורדת משקל משמעותית. הדבר אישפר להגדיל משקל המטען של המשגר ללא הגדלת משקל המשגר.
המשגר מותאם לשיגור ממתקן נייד במרכז החלל שאהרוד.
בשנת 2022 בוצע שיגור לטיסה תת-מסלולית שהסתיימה בהצלחה. ניסיון שיגור לוויין שבוצע ב-4 במרץ 2023 הסתיים בכישלון. ב-20 בינואר 2024 בוצע שיגור מוצלח.
הוספת שלב 4 למשגר עשוי להפוך אותו לטיל בליסטי בין יבשתי.
קיימות תוכניות לפיתוח גרסאות נוספות של משגרים בסדרה זו בשביל להגיע ליכולת לשגר לוויינים למסלולים גבוהים יותר.
הערות שוליים

↑  פיתוח אפשרי
↑  דגמים נוספים
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
YAF

| --- | --- |
 מדינה:  ארצות הברית 
 מטה הארגון:  רסטון 
 תקופת הפעילות:  1969–הווה (כ־55 שנים) 
 yaf.org
 
YAF (ראשי תיבות של: Young America's Foundation) היא תנועת נוער שמרנית בארצות הברית, שנוסדה בשנת 1969, אשר מטרתה "להבטיח שמספר גדול של צעירים אמריקאים יבינו ויקבלו השראה מרעיונות של חופש הפרט, זהות לאומית חזקה, שוק חופשי, וערכים מסורתיים".
בשנת 2018 תיאר העיתון "לוס אנג'לס טיימס" את התנועה "אחת התנועות המובילות, משפיעות ושנויות במחלוקת במחנה השמרני של תנועות הנוער".
היסטוריה

התנועה הוקמה בשנת 1969 באוניברסיטת ואנדרבילט כאשר סטודנטים יצרו את הארגון "University Information Services" (‏UIS) כדי לאפשר לסטודנטים אווירה בה הם יכולים להביע דעות שמרניות. כאשר UIS הפכה לארגון בקנה מידה לאומי, בתחילת שנות השבעים, שונה שמו ל-Young America’s Foundation.
בשנת 1998 נקנתה החווה "Rancho del Cielo" שליד סנטה ברברה בעזרת תרומה של 10 מיליון דולר מהמיליארדרים ריצ'רד והלן דה-ווס.
בשנת 2017 היו ל-YAF 250 זרועות בבתי ספר ומכללות בשם "Young Americans for Freedom", אשר היו מזוהים קודם לכן עם ארגונים אחרים. בשנת 2018 פעילים של הארגון האשימו את ארגון TPUSA בכך שהוא מנצל את רשימות המיילים שלו
ביולי 2019 נמסר כי מושל ויסקונסין לשעבר סקוט ווקר ימונה לנשיא YAF בשנת 2021.
בנובמבר 2019 ניתקה התנועה קשר עם הנואמים מישל מלקין וניק פואנטס, שהפכו לטענתם למשויכים עם הימין הרדיקלי ואינם תואמים את השקפת התנועה.
הערות שוליים

↑  "Our Mission". YAF.org. נבדק ב-15 ביולי 2016. {{cite web}}:  (עזרה)
↑  Willon, Phil (18 בינואר 2018). "Reagan Ranch has transformed into a spawning ground for young conservatives". Los Angeles Times. {{cite news}}:  (עזרה)
↑  https://www.yaf.org/news/yaf-memo-advising-our-students-about-tpusa/
| --- | --- |
בקרת זהויות :  NLI: 987007449268705171  ISNI: 0000 0000 9745 5239  LCCN: n79098520  VIAF: 144235707   WorldCat (עם VIAF): 144235707
All Shook Up

All Shook Up (בעברית: הכל התנער) הוא שיר משנת 1957 של הזמר האמריקאי אלביס פרסלי אותו הלחין אוטיס בלקוול.
הסינגל הגיע למקום הראשון במצעד הפזמונים האמריקני ב-13 באפריל 1957, ונשאר בצמרת המצעד במשך שמונה שבועות רצופים. השיר כיכב גם בצמרת מצעד ה-R&B של בילבורד במשך ארבעה שבועות, וכמו גם הגיע לצמרת של מצעד הקאנטרי של בילבורד.
השיר דורג בעבר במקום ה-352 ברשימת 500 השירים הגדולים בכל הזמנים של רולינג סטון.
ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי בילי ג'ואל, קריס קריסטופרסון, פול מקרטני, קליף ריצ'רד, וברוס ספרינגסטין.
PI-RADS מערכת דיווח ונתונים בדימות ערמונית

PI-RADS הוא ראשי תיבות של Prostate Imaging Reporting and Data System, מערכת דיווח ונתונים בדימות ערמונית, המגדירה סטנדרטים של שירות קליני באיכות גבוהה לדימות תהודה מגנטית רב-פרמטרית (mpMRI), כולל יצירת התמונות ואופן הדיווח עליהן.
רקע

בשנת 2007, קבוצת העבודה הבינלאומית ל-MRI ערמונית של קרן AdMeTech  כינסה את המומחים העולמיים המרכזיים, כולל חברי האגודה האירופית לרדיולוגיה אורוגניטלית (ESUR) והאגודה האמריקאית לרדיולוגיה (ACR). במרץ 2009 בווינה הקימה ESUR ועדת MRI ערמונית, במטרה לייצר סטנדרטים מינימליים ומקסימליים לרכישה ודיווח של MRI של הערמונית. סטנדרטיזציה זו נתמכה על ידי תוצאות פגישת קונצנזוס בלונדון בדצמבר 2009 .
ד"ר ברנץ פרסם בדצמבר 2011 עם ועדת MRI הערמונית של ESUR את גרסת ה-PI-RADS הראשונה (v.1)  בעקבות יוזמה זו, ה-ACR, ה־ESUR וקרן AdMeTech הקימו ועדת היגוי משותפת, ובשנת 2016 פרסמו גרסה שנייה של PI-RADS (v.2).  מאמר זה קידם את קבלתו של MRI של הערמונית על ידי אורולוגים ואף זכה בפרס "המאמר המדעי הקליני הטוב ביותר לשנת 2016 בעיתון European Urology. בשנת 2019 פרסמה ועדת ההיגוי של PI-RADS גרסה מעודכנת: PI-RADS v2.1.
מַטָרָה

מטרת MRI של הערמונית באמצעות PI-RADS היא להעריך את הסיכון לסרטן ערמונית בעל משמעות קלינית. יתר על כן, מערכת PI-RADS v2 נועדה לתקנן וליצור אחידות גם ברכישת התמונות של MRI של הערמונית.
ביצועים

מחקרים שונים השוו את הביצועים החיזויים של PI-RADS v1 לאיתור סרטן ערמונית משמעותי מול תוצאות ביופסיה מונחית תמונה ו/או דגימות של כריתת ערמונית. במאמרים משנת 2015 ב-Journal of Urology דיווח תומפסון על זיהוי MRI רב-פרמטרי של סרטן ערמונית משמעותי בעל רגישות של 96%, סגוליות של 36%, ערך ניבוי שלילי וערך ניבוי חיובי של 92% ו-52%; כאשר בוצע ניתוח רב משתנים שכלל את PI-RADS יחד עם משתנים נוספים (PSA, בדיקת פי הטבעת באמצעות אצבע, נפח הערמונית, גיל המטופל) השתפר הדיוק שנמדד בשטח מתחת לעקומה (AUC) מ-0.776 ל-0.879, p<0.001.  מאמר דומה ב־European Radiology מצא שכאשר בוצעה קורלציה להיסטופתולוגיה, PI-RADS v2 זיהה נכון 94-95% ממוקדי סרטן הערמונית שנפחם מעל 0.5 מ"ל, אך היה מוגבל להערכת גידולים קטנים יותר, גם אם משמעותיים קלינית.  יישומים אחרים שעבורם PI-RADS עשוי להיות שימושי כוללים חיזוי של הפסקת מעקב פעיל אצל מטופלים עם גידול שנחשב בסיכון נמוך עקב התקדמות/תוקפנות הגידול,  זיהוי של השתרעות של סרטן מחוץ לערמונית,  ומידע משלים כאשר שוקלים האם לבצע ביופסיה חוזרת של מטופלים עם היסטוריה של ביופסיה שלילית קודמת. .
PI-RADS v2 נועד לשפר זיהוי, אפיון וריבוד סיכונים אצל מטופלים עם חשד לסרטן הערמונית במטרה לקבל החלטות טיפול טובות יותר, תוצאות משופרות ודיווח פשוט יותר.
הערות שוליים

↑  "AdMeTech Foundation's International Prostate MRI Working Group". www.admetech.org. נבדק ב-2015-09-19.
↑  Dickinson L, Ahmed HU, Allen C, Barentsz JO, Carey B, Futterer JJ,  et al. (באפריל 2011). "Magnetic resonance imaging for the detection, localisation, and characterisation of prostate cancer: recommendations from a European consensus meeting". European Urology (באנגלית). 59 (4): 477–94. doi:10.1016/j.eururo.2010.12.009. PMID 21195536. {{cite journal}}:  (עזרה)
↑  Barentsz JO, Richenberg J, Clements R, Choyke P, Verma S, Villeirs G,  et al. (באפריל 2012). "ESUR prostate MR guidelines 2012". European Radiology. 22 (4): 746–57. doi:10.1007/s00330-011-2377-y. PMC 3297750. PMID 22322308. {{cite journal}}:  (עזרה)
↑  Weinreb JC, Barentsz JO, Choyke PL, Cornud F, Haider MA, Macura KJ,  et al. (בינואר 2016). "PI-RADS Prostate Imaging - Reporting and Data System: 2015, Version 2". European Urology (באנגלית). 69 (1): 16–40. doi:10.1016/j.eururo.2015.08.052. PMC 6467207. PMID 26427566. {{cite journal}}:  (עזרה)
↑  Turkbey B, Rosenkrantz AB, Haider MA, Padhani AR, Villeirs G, Macura KJ,  et al. (במרץ 2019). "Prostate Imaging Reporting and Data System Version 2.1: 2019 Update of Prostate Imaging Reporting and Data System Version 2". European Urology (באנגלית). 76 (3): 340–351. doi:10.1016/j.eururo.2019.02.033. PMID 30898406. {{cite journal}}:  (עזרה)
↑  Thompson JE, van Leeuwen PJ, Moses D, Shnier R, Brenner P, Delprado W,  et al. (במאי 2016). "The Diagnostic Performance of Multiparametric Magnetic Resonance Imaging to Detect Significant Prostate Cancer". The Journal of Urology. 195 (5): 1428–1435. doi:10.1016/j.juro.2015.10.140. PMID 26529298. {{cite journal}}:  (עזרה)
↑  Vargas HA, Hötker AM, Goldman DA, Moskowitz CS, Gondo T, Matsumoto K,  et al. (ביוני 2016). "Updated prostate imaging reporting and data system (PIRADS v2) recommendations for the detection of clinically significant prostate cancer using multiparametric MRI: critical evaluation using whole-mount pathology as standard of reference". European Radiology. 26 (6): 1606–12. doi:10.1007/s00330-015-4015-6. PMC 4803633. PMID 26396111. {{cite journal}}:  (עזרה)
↑  Abdi H, Pourmalek F, Zargar H, Walshe T, Harris AC, Chang SD,  et al. (בפברואר 2015). "Multiparametric magnetic resonance imaging enhances detection of significant tumor in patients on active surveillance for prostate cancer". Urology. 85 (2): 423–8. doi:10.1016/j.urology.2014.09.060. PMID 25623709. {{cite journal}}:  (עזרה)
↑  Schieda N, Quon JS, Lim C, El-Khodary M, Shabana W, Singh V,  et al. (באוקטובר 2015). "Evaluation of the European Society of Urogenital Radiology (ESUR) PI-RADS scoring system for assessment of extra-prostatic extension in prostatic carcinoma". European Journal of Radiology. 84 (10): 1843–8. doi:10.1016/j.ejrad.2015.06.016. PMID 26137904. {{cite journal}}:  (עזרה)
↑  Sperling D. "MRI Biopsy Guidance Better than TRUS". Sperling Prostate Center. נבדק ב-5 בפברואר 2016. {{cite web}}:  (עזרה)
The Album (אלבום של דנה אינטרנשיונל)

The Album (בעברית: האלבום) הוא אלבום האוסף השני של הזמרת-יוצרת הישראלית דנה אינטרנשיונל. הוא יצא לאור ב-12 באוקטובר 1998, בהוצאת חברות התקליטים ביג פוט רקורדס ופוליגראם רקורדס. מתוך האלבום לא יצאו סינגלים וביקשו מהקהל ברחבי העולם שלא לרכוש אותו, בשל הפצתו השנויה במחלוקת.
האלבום הופץ בסמוך ליציאתו של אלבום האוסף, דיווה – האוסף (1998), דבר שהוביל למחלוקת בין אינטרנשיונל ומנהליה לבין חברות התקליטים.
רקע

במהלך ריאיון הצהירה אינטרנשיונל: ”זה מאוד מעצבן. למה להשתמש בשירים ישנים? הם יכולים לקרוא לזה 'השירים הישנים' או משהו, אבל לקרוא לזה 'האלבום'? רק כדי להשמיד אותי. בארץ הם לא היו גאים בי, אני זוכרת שברגע שהם הוציאו כרזה ענקית לראש השנה עם כל האמנים שלהם, הם לא הזכירו אותי. שאלתי למה. הם אמרו כי אני מיוחדת, הם הבטיחו להכין לי כרזה משלי, וכמובן שלא... פתאום הם רוצים להרוויח כסף על הגב”.
בעקבות המחלוקת, תבעה אינטרנשיונל את הליקון ובית המשפט פסק לזכות אותה ב-100,000 ש"ח.